Az e-rollereket már a Balaton partján is hadra foghatjuk

A világ vezető mikromobilitási vállalata, a TIER, 320 darab e-rollerrel Siófokon is elindítja közösségi rollermegosztó szolgáltatását. Magyarországon Budapest mellett Siófok a második város, ahol a felhasználók igénybe vehetik a TIER elektromos járműveit. A Balaton-parti város vezetése számára is kiemelten fontos a környezet megóvása, ezért is kezdtek együttműködésbe a fenntartható szolgáltatást nyújtó TIER-rel. Az e-rollerek június 25-től lesznek bérelhetők Siófokon.